01130104 | Jaarboeke 2018 | Universiteit van Pretoria
01130104 Fakulteit Geesteswetenskappe Minimum duur van studie: 4 jaar Totale krediete: 480
Die doel van hierdie vier-jarige graadpakket is om gekwalifiseerde studente met diepte kennis toe te rus oor spraak- en taalontwikkeling en verwante prosesse binne die konteks van menslike kommunikasie, die oorsake en simptomatologie van spraak, taal en slukprobleme en die wetenskaplike basis van intervensie met ‘n persoon met ‘n spraak-, taal- of slukprobleem, of diegene wat ‘n risiko het om so ‘n patologie te ontwikkel, dikwels as gevolg van die hoë las van siekte in Suid-Afrika. Hierdie intervensie kan geskied in ‘n een-tot-een situasie, in groepsterapie, deur middel van ‘n multidissiplinêre spanbenadering, en deur gemeenskapsgebaseerde intervensie. Die kwalifikasie sluit in toegepaste bevoegdheid soos praktiese vaardighede om spraak-, taal- en slukprobleme van diegene wat benadeel word deur gestremdheid of diegene wat ‘n risiko het om so ‘n afwyking te ontwikkel, te verbeter of te bevorder. Die kwalifikasie voldoen verder aan internasionale akademiese vereistes.
LET WEL: Slegs studente wat hierdie program as eerste keuse op hul aansoekvorm aandui, sal vir toelating oorweeg word.
Die NBT is nie op hierdie program van toepassing nie.
Studente wat in terme van hul akademiese geletterdheid as risikogevalle geïdentifiseer is, is verplig om VAG 110 te neem.
Studente kies tussen met SEP 110, STW 110 of ZUL 110 in die tweede studiejaar.
Beskrywing van spraakklankafwykings en kraniofasiale afwykings. Aard en oorsaaklike faktore van die afwykings. Kenmerke van kliënte met hierdie afwykings. Benaderings tot assessering en intervensie. Inleiding tot oro-fasiale, miofunksionele afwykings.
Beskrywing van kindertaalafwykings en taalleerafwykings, asook outismespektrumafwyking. Aard en oorsaaklike faktore van die afwykings. Kenmerke van kliënte met die afwykings. Benaderings tot assessering en intervensie. Beskrywing van leerders in addisionele taalleeromgewings.
Spraak-taalpatologie: praktikum 281
Assessering van en intervensie met kliënte van alle ouderdomme met spraakklankafwykings en kraniofasiale afwykings in onderrig-, werk- en sosiale konteks. Berading van hierdie kliënte en hulle lewensmaats. Deelname aan spanwerk. Begrip van die beginsels van assessering, intervensie, professionele etiek, bewysgebaseerde praktyk en kliniese verslagskrywing deur seminare.
Beskrywing van neuromotoriese spraakafwykings: Verworwe disartrie, verworwe apraksie van spraak, kinderapraksie van spraak. Beskrywing van disfagie in volwassenes en kinders. Beskrywing van serebrale gestremdheid en stemafwykings. Aard en oorsaaklike faktore van die afwykings. Benaderings tot assessering en intervensie.
Beskrywing van afasie, traumatiese breinbesering, demensie en vlotheidsafwykings. Oorsig oor die aard en oorsaaklike faktore vir hierdie afwykings en die beskrywing van die eienskappe van kliënte met die afwykings. Benaderings tot assessering en intervensie.
Spraak-taalpatologie: praktika 381
Evaluering van en intervensie met kliënte met kindertaalafwykings in opvoedkundige, werk en sosiale kontekste. Samewerking met en berading van hierdie kliënte en hul betekenisvolle ander. Deelname aan spanwerk. Begrip en toepassing van die beginsels van evaluering, intervensie, professionele etiek, bewysgebaseerde praktyk en kliniese verslagskrywing deur middel van seminare. Begeleide waarneming by ’n stemkliniek.
Spraak-taalpatologie: Praktika 382
Evaluering van en intervensie met kliënte van alle ouderdomme met taal-leerafwykings in opvoedkundige, werk en sosiale konteks. Samewerking met en berading van hierdie kliënte en hul betekenisvolle ander. Deelname aan spanwerk. Begrip en toepassing van die beginsels van evaluering, intervensie, professionele etiek, bewysgebaseerde praktyk en kliniese verslagskrywing deur middel van seminare.
Gevorderde teorie, resente navorsing, tendense en vraagstukke in vroeë kommunikasie-intervensie, kraniofasiale afwykings, disfagie en serebrale gestremdheid, en vlotheidsafwykings. Eise van beroepsbeoefening in die plaaslike konteks. Evaluasie en intervensie van individue met gehoorverlies en kogleêre inplantings.
Gevorderde teorie, resente navorsing, tendense en vraagstukke in disleksie, outismespektrumafwykings, neuromotoriese spraakafwykings en neurogene taalafwykings. Stemafwykings en spraakklankafwykings.
Spraak-taalpatologie: praktika 481
Assessering van en intervensie met kliënte van alle ouderdomme met ’n verskeidenheid van kommunikasieafwykings en disfagie in gesondheidsorg-, onderrig-, werk- en sosiale konteks. Berading van hierdie kliëte en hulle lewensmaats. Deelname aan spanwerk. Verskaffing van opvoedkundige programme. Bestuur en evaluasie van diensverskaffing. Begrip en toepassing van die beginsels van assessering, intervensie, professionele etiek, bewysgebaseerde praktyk en kliniese verslagskrywing deur seminare.